( 67 ) 
ainsi tray, il manda le fait au duc d’Otrisse, qui estoit sen 
parent , lequel manda ses amis sans jour ne sans eure, et en 
asembla bien xiüi” hommes, puis deflia l’empereur, et ala 
mettre siése devant la ville d’Ais. Là vint l’empereur à tout 
xviii® hommes pour le voloir desiésier, mais le duc lui livra 
bastaille, laquelle fu grande et orible et y ot grant ochesion 
d’un costet et d'autre. Mais enfin li empereur y fu ochis et le 
plus srant partie de ses hommes, et le remennant s’en fuy 
comme vaincus. 
Apriés leditte desconfiture entra le duc d’Ostrisse en la ville 
d’Ais et s’i fist couronner comme empereur. Tantos apriés sen 
couronnement , vint le conte de Haynau à Ais et releva sen pais 
de l’empereur comme raison estoit, puis exorta tant l’empe- 
reur qu’il envoia demander une des filles de Valois à femme, 
lequel mariage le roy Phelipe acorda, et ainsi pierdi le conte 
de Flandres l’aloïanche de l’empereur d’Alemagne et de plui- 
seurs seoneurs qui estoient de sen linage. 
Apriés ledit mariages bostés , le conte de Haiïnau s’en ala par 
deviers le roi de Franche, qui avoit mandet ses hommes pour 
aler en Flandres, comme dist est. Quant ledit conte de Hainau 
vint au sierviche du roy, il y fu moult notablement rechus, 
car il estoit niés au conte de Flandre , mais ledit conte lui avoit 
fait pluiseurs grief, dont il se voloit vengier, car lesierviche qu'il 
fasoit au roy, c’estoit de se pure volonté, sans contrainte nulle. 
Apriés le venue dudit conte de Hainau, le roy se parti de 
Paris, et s’achemina deviers Flandres, et le conte de Flandres 
d’autre costé avoit mandet ses hommes et pluiseurs soudoyers 
et envoia Ghilamme, sen fil, à Douay pour le ville garder, le- 
quel ot espousé la fille Raoul de Neelle, connestable deFranche. 
Apriès envoia le conte Robers, sen ainet fil, à Lille, et avoec 
luy grant plentet de soudoyers ; cieus Robiers ot ij fis de sa da- 
raine femme qui fu fille au duc de Bourgonone , et estoit con- 
tesse de Namur; et estoit la dame trespassée, dont Lois, li 
ainnés de ses fis releva leditte conté du roy de Franche , et ne 
se mella de le gherre. Et hi autre fils ot nom Robert, et fu puis 
